Alle hundeejere ved, man skal gøre det, men langt fra alle gør det - samle hundeekskrementer op når man lufter hunden. I flere år har der været fokus på, at hundeejere skal samle op efter deres hund. Alligevel er risikoen for en ærgerlig gevinst under skoen stor, hvis man går en tur i Aalborg. Ahmad Qayuomi har en grønthandler på Frederikstorv i Aalborg, og han synes det er et stort problem: - Det er ulækkert, når vi åbner om morgenen her, så ligger de her - især oppe ad sidegaden. Se hele historien i TV2/Nord i aften 19:30 Nordjyllands Politi kan godt udstede bøder til hundeejere, og de har også gjort det, men det er en sjældenhed. De bruger ressourcerne vigtigere ting, men de er trætte af, at folk ikke rydder op efter deres hunde. - Personligt synes jeg, det er noget svineri. Vi kan kun opfordre hundeejerne til at rydde op efter deres kæledyr, når de går ude på gaden. Men vi laver ikke en indsats på det område, siger leder af Borgerservice ved Nordjyllands Politi Henrik Skals. Aalborg Kommune står for at rydde fortove og veje, og de kan ikke følge med - hundehømmerne hober sig op. - Det er klart, at vi ikke har ressourcer til at være på alle veje hele tiden. I indre by fejer vi hver morgen, men kommer der ikke mere i løbet af dagen, og så kommer der jo hurtigt en ny hundelort. Vi kan ikke nå at være med hele tiden, siger leder af entreprenør ved By- og Landskabsforvaltningen i Aalborg Kommune Niels Sloth Christiansen.

Referat:
Hundelort på gaden er noget, der bringer sindene i kog. Og det flyder med dem i Aalborgs gader og stræder.